proxectonos/corpus_dominio_legal_administrativo_tmp huggingface dataset:
ORDE do 14 de xuño de 2011 pola que se ditan instrucións sobre a xornada de traballo de verán do persoal da Administración da Comunidade Autónoma de Galicia.
Consellería de Facenda — III. Outras disposicións — 16/06/2011

O Consello da Xunta de Galicia, na súa reunión do día seis de febreiro de mil novecentos noventa, adoptou un acordo relativo ao réxime vixente en materia de xornada laboral e horario de traballo. Nel establécese que a xornada de traballo de todo o persoal funcionario ao servizo da Administración da Xunta de Galicia será de trinta e sete horas e trinta minutos semanais, e que o horario de traballo deberá ser realizado por todo o persoal funcionario entre as 7.45 e as 15.15 horas.
Desde a adopción do citado acordo aprobáronse unha serie de modificacións na lexislación vixente en materia laboral que fan necesario introducir algunhas melloras dirixidas a regular a xornada de verán dunha maneira expresa, co obxecto de facilitar a conciliación da vida persoal, familiar e laboral do persoal ao servizo da Administración da Comunidade Autónoma de Galicia, no marco doutras medidas contidas na vixente lexislación en materia de igualdade, de tal xeito que se facilite que este período coincida co inicio e co remate do curso escolar, sen que isto supoña unha redución na súa duración.
Na súa virtude, no uso das competencias atribuídas polo artigo 14.1 do texto refundido da Lei da función pública de Galicia aprobada polo Decreto lexislativo 1/2008, do 13 de marzo,
Primeiro. Xornada de traballo de verán.
1. Durante o período abranguido entre o 20 de xuño e o 20 de setembro de 2011, ambos incluídos, establécese unha xornada intensiva de traballo, a razón de seis horas continuadas de traballo, que se desenvolverá entre as oito horas e trinta minutos e as catorce horas e trinta minutos, de luns a venres.
2. Esta xornada queda condicionada a que os servizos públicos queden debidamente garantidos.
3. Trátase dunha xornada que non supón diminución do horario respecto do persoal ao cal non se lle aplica a xornada de verán, nin ampliación do seu ámbito subxectivo. Non desfrutará desta xornada de verán aquel persoal ao cal non se lle aplicaba o horario de verán e o suxeito a un réxime especial de horario.
Segundo. Oficinas de información e atención ao cidadán e rexistros.
Nas oficinas de rexistro e información previstas na disposición adicional segunda, alíneas b) e c) do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán, a xornada intensiva de verán desenvolverase, durante o período abranguido entre o 20 de xuño e o 20 de setembro de 2011, ambos os dous incluídos, de oito horas e trinta minutos a catorce horas e trinta minutos, de luns a sábado.
Santiago de Compostela, 14 de xuño de 2011.
RESOLUCIÓN do 8 de xuño de 2011 pola que se dá publicidade aos convenios de colaboración subscritos pola Secretaría Xeral da Emigración no primeiro cuadrimestre de 2011.
Consellería de Presidencia, Administracións Públicas e Xustiza — III. Outras disposicións — 16/06/2011

O artigo 11.1 da Lei 4/2006, do 30 de xuño, de transparencia e de boas prácticas na Administración pública galega (
Diario Oficial de Galicia
n.º 136, do 14 de xuño), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no primeiro cuadrimestre do ano 2011.
En consecuencia, e para lle dar cumprimento a esa obriga,
Artigo único.
Darlle publicidade á relación dos convenios subscritos pola Secretaría Xeral da Emigración nos meses de xaneiro, febreiro, marzo e abril do ano 2011, que se incorporan como anexo a esta resolución.
Santiago de Compostela, 8 de xuño de 2011.
RESOLUCIÓN do 6 de xuño de 2011, da Secretaría Xeral para o Deporte, pola que se dá publicidade aos convenios de colaboración subscritos por esta secretaría no primeiro cuadrimestre do ano 2011.
Consellería de Presidencia, Administracións Públicas e Xustiza — III. Outras disposicións — 16/06/2011

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no primeiro cuadrimestre do ano 2011.
En consecuencia, e para lle dar cumprimento a esa obriga,
Artigo único.
Darlle publicidade á relación de convenios de colaboración subscritos pola Secretaría Xeral para o Deporte durante o primeiro cuadrimestre do ano 2011, que se incorpora como anexo a esta resolución.
Santiago de Compostela, 6 de xuño de 2011.
ORDE conxunta do 19 de maio de 2011, da Consellería de Presidencia, Administracións Públicas e Xustiza e da Consellería de Traballo e Benestar, pola que se suprimen tres oficinas de rexistro e se crea unha nova oficina de rexistro.
Consellería de Presidencia, Administracións Públicas e Xustiza — I. Disposicións xerais — 20/06/2011

O Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención á cidadanía modificado polo Decreto 38/2009, do 19 de febreiro, dispón no seu artigo 3.3 que en todas as consellerías da Xunta de Galicia, organismos autónomos, entidades de dereito público e demais entes públicos vinculados ou dependentes dela, así como nas delegacións ou direccións provinciais ou territoriais, existirá unha oficina de rexistro.
Deste xeito, como consecuencia da unificación das dependencias da Xefatura Territorial da Consellería de Traballo e Benestar na cidade da Coruña, resulta preciso suprimir as oficinas de rexistro relacionadas no anexo I do Decreto 38/2009, do 19 de febreiro, a saber, a oficina de rexistro da antiga Delegación Provincial da Vicepresidencia da Igualdade e do Benestar, situada na r/ Enrique Mariñas, s/n da Coruña; a oficina de rexistro da antiga Delegación Provincial de Traballo situada na r/ Fernando Macías, 18-20, 1.º da Coruña e o rexistro de Promoción do Emprego, situado na r/ Fernández Latorre, 132-1.º na Coruña. Ao mesmo tempo, créase a oficina de rexistro que terá o seu domicilio na avda. Salvador de Madariaga, n.º 9-1.º da cidade da Coruña.
En consecuencia co anteriormente exposto, a Consellería de Presidencia, Administracións Públicas e Xustiza, e a Consellería de Traballo e Benestar
Artigo 1.
Suprímense as oficinas de rexistro relacionadas no anexo I do Decreto 38/2009, do 19 de febreiro, situadas na r/ Enrique Mariñas, s/n da Coruña; na r/ Fernando Macías, 18-20, 1.º da Coruña e na r/ Fernández Latorre, 132-1.º da Coruña.
Artigo 2.
Créase a oficina de rexistro que terá a súa localización na avda. Salvador de Madariaga, n.º 9, 1.º da Coruña.
Disposición derradeira primeira.
O establecido nesta orde non suporá incremento de gasto.
Disposición derradeira segunda.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de maio de 2011.
CORRECCIÓN de erros.-Resolución do 17 de decembro de 2010 pola que se ordena a publicación do acordo do Consello da Xunta de Galicia do 16 de decembro de 2010 polo que se aproba a relación de postos de traballo da Consellería de Facenda.
CONSELLERÍA DE FACENDA — III. OUTRAS DISPOSICIÓNS — 04/01/2011

Advertido erro na Resolución do 17 de agosto de 2010, publicada no DOG nº 245, do xoves 23 de decembro de 2010, é necesario facer a oportuna corrección:
-Na páxina 20.771:
No centro de destino «S.X. de Réxime Xurídico e Relacións Laborais», débese engadir o seguinte posto:
Ver referencia pdf "00200D004P010.PDF"
RESOLUCIÓN do 3 de xuño de 2011, da Dirección Xeral de Educación, Formación Profesional e Innovación Educativa, pola que se procede a designar os membros e a facer pública a composición do tribunal que deberá xulgar as probas para a concesión dos premios extraordinarios de bacharelato correspondentes ao curso 2010-2011 e se ditan instrucións para a realización das probas correspondentes.
Consellería de Educación e Ordenación Universitaria — III. Outras disposicións — 17/06/2011

De conformidade co establecido no artigo 8 e na disposición derradeira primeira da Orde do 6 de maio de 2011, pola que se convocan os premios extraordinarios de bacharelato correspondentes ao curso 2010-2011 (DOG do 20 de maio), esta dirección xeral
Primeiro. Designar os membros do tribunal que deberá xulgar as probas para a concesión dos premios extraordinarios de bacharelato e facer pública a súa composición, que é a que figura no anexo I a esta resolución.
Segundo. Fixar a data, o horario, os lugares de realización das probas e as condicións de presentación dos candidatos ou candidatas.
1. As probas realizaranse o día 7 de setembro de 2011 de acordo co seguinte horario:
Ás 9.30 horas, presentación dos candidatos ou candidatas.
Das 10.15 ás 12.15 horas, primeira parte da proba.
Das 12.45 ás 13.45 horas, segunda parte da proba.
2. Centros en que se realizarán as probas.
Provincia da Coruña:
– IES Elviña. Polígono de Elviña, 2.ª fase s/n, A Coruña.
Provincia de Lugo:
– IES Sanxillao. Avda. Fontiñas, n.º 171, Lugo.
Provincia de Ourense:
– IES Ramón Otero Pedrayo. Rúa Padre Feixoo, n.º 12, Ourense.
Provincia de Pontevedra:
– IES Sánchez Cantón. Avda. Raíña Victoria, Pontevedra.
3. Presentación dos candidatos ou candidatas.
a) Os/as candidatos/as deberán realizar as probas na provincia a que pertenza o centro educativo público en que se atope o seu expediente académico.
b) Os candidatos ou candidatas acreditarán a súa identidade para a realización das probas co DNI, pasaporte ou calquera outro documento recoñecido en dereito.
Santiago de Compostela, 3 de xuño de 2011.
Tribunal:
Presidenta: Carmen Cimadevila Cea, subdirectora xeral de Inspección, Avaliación e Calidade do Sistema Educativo, por delegación do director xeral de Educación, Formación Profesional e Innovación Educativa.
Vogais:
Secretario: Manuel Avelino Ínsua Hermo, funcionario da Dirección Xeral de Educación, Formación Profesional e Innovación Educativa.
ORDE do 14 de marzo de 2011 pola que se publica a disolución da Mancomunidade de Municipios de Bergantiños.
Consellería de Presidencia, Administracións Públicas e Xustiza — III. Outras disposicións — 17/06/2011

O 18 de agosto de 2010 recibiuse escrito do presidente da Mancomunidade de Municipios de Bergantiños no cal se achegaban os acordos plenarios dos concellos de Carballo, Laxe, Coristanco, Ponteceso, Malpica de Bergantiños, A Laracha e Cabana de Bergantiños polos que se aproba a disolución da entidade local, así como a liquidación do patrimonio e o destino do persoal propio. Así mesmo, achégase certificado en que se establece que a mancomunidade non ten actividade ningunha desde o ano 1992.
Xa que logo, visto o oficio do presidente da Mancomunidade de Municipios de Bergantiños do 11 de agosto de 2010, a través do cal se comunica á Dirección Xeral da Administración Local o acordo de disolución para os efectos de que se proceda á cancelación da súa inscrición no Rexistro de Entidades Locais de conformidade co disposto no Decreto 371/1998, do 10 de decembro, polo que se regula o Rexistro de Entidades Locais de Galicia, e a Orde do 8 de marzo do 2000 de desenvolvemento do dito decreto.
Artigo único.
Publicar a disolución da Mancomunidade de Municipios de Bergantiños.
Santiago de Compostela, 14 de marzo de 2011.
RESOLUCIÓN do 10 de febreiro de 2011, da Secretaría Xeral de Ordenación do Territorio e Urbanismo, sobre aprobación definitiva do proxecto de delimitación do solo do núcleo rural da Almuzara, na parroquia de Xuvencos, concello de Boborás (Ourense).
Consellería de Medio Ambiente, Territorio e Infraestruturas — III. Outras disposicións — 17/06/2011

O Concello de Boborás remitiu o expediente de delimitación do núcleo rural da Almuzara, tramitado ao abeiro do punto 2 da disposición adicional segunda da Lei 9/2002, do 30 de decembro, de ordenación urbanística e protección do medio rural de Galicia, no cal solicita a súa aprobación definitiva.
I. Antecedentes.
1. O Concello de Boborás non dispón de instrumento de planeamento xeral municipal.
2. O expediente foi tramitado de acordo co previsto no inciso terceiro do punto 2 da disposición adicional segunda da Lei 9/2002, de ordenación urbanística e protección do medio rural de Galicia, na redacción dada pola Lei 15/2004; e nel constan:
II. Consideracións e motivación.
Logo de analizar o expediente remitido polo Concello e á vista da proposta subscrita pola Subdirección Xeral de Urbanismo, cómpre facer as seguintes consideracións:
1. No proxecto remitido queda xustificada a preexistencia e o recoñecemento do núcleo rural da Almuzara, segundo o Nomenclátor de entidades de poboación da provincia de Ourense (Decreto 332/1996, do 26 de xullo).
2. Á vista da ordenación aplicable, a delimitación proposta para o asentamento tradicional é admisible, xa que cumpre os requisitos establecidos no artigo 13.3 da LOUG.
3. Seralle igualmente aplicable, en todo aquilo que non vulnere nin vaia contra a dita regulación, o contido da Ordenanza do solo non urbanizable de núcleo rural das vixentes Normas provinciais complementarias e subsidiarias de planeamento provincial (Orde da COTOP do 3.4.1991).
4. De acordo co punto 2 da disposición adicional segunda da LOUG, modificada pola Lei 15/2004, e a Orde do 11 de maio de 2009 sobre adscrición de órganos e delegación de competencias como consecuencia da entrada en vigor do Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, a competencia para resolver sobre a aprobación definitiva dos expedientes de delimitación de solo de núcleo rural correspóndelle a Secretaría Xeral de Ordenación do Territorio e Urbanismo.
III. Resolución.
Visto canto antecede,
Primeiro. Apróbase definitivamente a delimitación do solo de núcleo rural da Almuzara, na parroquia de Xuvencos, concello de Boborás (Ourense).
Segundo. Contra esta resolución non caberá interpor recurso en vía administrativa e poderase interpor recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da notificación, sen prexuízo da formulación, de ser o caso, do requirimento previo en igual prazo (artigos 44 e 46 da Lei 29/1998, do 13 de xullo, da xurisdición contencioso-administrativa.
Terceiro. Notifíquese esta resolución ao concello e publíquese no
Diario Oficial de Galicia.
Santiago de Compostela, 10 de febreiro de 2011.
RESOLUCIÓN do 19 de maio de 2011, do Consello da Cultura Galega, pola que se dá publicidade aos convenios de colaboración subscritos polo Consello no primeiro cuadrimestre do ano 2011.
Consello da Cultura Galega — III. Outras disposicións — 20/06/2011

Para os efectos previstos no artigo 11 da Lei 4/2006, do 30 de xuño, de transparencia e boas práticas na Administración pública galega, acórdase dar publicidade aos convenios de colaboración subscritos polo Consello da Cultura Galega no primeiro cuadrimestre do ano 2011, os cales se relacionan no anexo a esta resolución.
Santiago de Compostela, 19 de maio de 2011.
ORDE do 27 de maio de 2011 pola que se modifica a autorización do centro privado Sek-Atlántico, do concello de Poio (Pontevedra).
Consellería de Educación e Ordenación Universitaria — III. Outras disposicións — 20/06/2011

O representante da titularidade do CPR Sek-Atlántico, do concello de Poio, solicita a ampliación de 3 unidades do segundo ciclo de educación infantil.
A Xefatura Territorial desta consellería de Pontevedra achega o expediente cos correspondentes informes, de conformidade co Real decreto 132/2010, do 12 de febreiro, polo que se establecen os requisitos mínimos dos centros que impartan as ensinanzas do segundo ciclo de educación infantil, educación primaria e educación secundaria, o Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por proposta da Dirección Xeral de Centros e Recursos Humanos,
Primeiro. Autorizar a ampliación de 3 unidades do segundo ciclo de educación infantil no centro privado que se sinala a continuación:
Segundo. Para a posta en funcionamento das unidades que se amplían, a Xefatura Territorial da Consellería de Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de maio de 2011.
RESOLUCIÓN do 20 de decembro de 2010, da Secretaría Xeral da Igualdade, pola que se fai público o esgotamento do crédito para as axudas periódicas de apoio a mulleres que sofren violencia de xénero.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/01/2011

A Resolución do 26 de marzo de 2010, da Secretaría Xeral da Igualdade, pola que se regulan as bases e se convocan axudas periódicas de apoio a mulleres que sofren violencia de xénero, establece que se recoñecerán axudas ata o esgotamento do crédito orzamentario, segundo o disposto no artigo 19º.2 da Lei 9/2007, do 13 de xuño, de subvencións de Galicia.
Na dita convocatoria destas axudas, modificada por Resolución do 12 de agosto de 2010, publicada no DOG do 18 de agosto, e por Rsolución do 18 de novembro de 2010, publicada no DOG do 24 de novembro, establécese que o crédito asignado para atender as solicitudes que se aproben, que se imputan á aplicación orzamentaria 04.40.313D.480.0, ascende a 1.741.127,00 euros para o exercicio 2010, e que se reservan 630.000,00 euros do ano 2011 para o financiamento das axudas que, pola súa duración, xeren dereitos económicos das beneficiarias durante o exercicio seguinte.
Unha vez resoltas as solicitudes presentadas ao abeiro da Resolución do 26 de marzo ata o citado importe máximo, constátase que o día 23 de setembro de 2010 se produciu o esgotamento do crédito autorizado para seguir atendendo as solicitudes de axudas periódicas de apoio a mulleres que sofren violencia de xénero para 2010.En virtude do exposto anteriormente, e no uso das facultades que teño atribuídas
DISPOÑO:
Artigo único.-Dáse a coñecer o esgotamento, o 23 de setembro de 2010, da partida orzamentaria 04.40.313D.480.0, do importe máximo das axudas periódicas de apoio a mulleres que sofren violencia de xénero para 2010 e acórdase a inadmisión de posteriores solicitudes.
Santiago de Compostela, 20 de decembro de 2010.
Marta González Vázquez
Secretaria xeral da Igualdade
DECRETO 103/2011, do 3 de xuño, polo que se concede a Medalla Castelao.
Consellería de Presidencia, Administracións Públicas e Xustiza — III. Outras disposicións — 06/06/2011

En atención aos méritos que neles concorren, por proposta do conselleiro de Presidencia, Administracións Públicas e Xustiza, e logo da deliberación do Consello da Xunta de Galicia, na súa reunión do día tres de xuño de dous mil once, concédeselle a Medalla Castelao a:
Santiago de Compostela, tres de xuño de dous mil once.
ORDE do 20 de maio de 2011 polo que se incorpora un novo procedemento ao Rexistro Electrónico da Xunta de Galicia, regulado polo Decreto 164/2005, do 16 de xuño.
Consellería de Presidencia, Administracións Públicas e Xustiza — I. Disposicións xerais — 03/06/2011

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
En virtude da disposición derradeira segunda do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes, desde a entrada en vigor deste decreto o Rexistro Telemático da Xunta de Galicia cambiará a súa denominación pola de Rexistro Electrónico da Xunta de Galicia,
Artigo único.
1. Inclúense no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5.1, o seguinte procedemento:
IN227A. Rexistro Galego de Comercio. Declaración responsable e comunicación de datos.
IN227D. Rexistro Galego de Comercio. Declaración responsable e comunicación de datos.
IN227F. Rexistro Galego de Comercio. Declaración responsable e comunicación de datos.
2. O procedemento para a tramitación electrónica estará dispoñible no enderezo
http://www.xunta.es/presentacion-electronica-da-xunta-de-galicia
Disposición derradeira
Esta orde entrará en vigor o mesmo día da súa publicación no
Diario Oficial de Galicia.
Santiago de Compostela, 20 de maio de 2011.
CORRECCIÓN de erros. Decreto 96/2011, do 5 de maio, polo que se modifica o Decreto 144/2001, do 7 de xuño, sobre indemnizacións por razón do servizo ao persoal con destino na Administración autonómica de Galicia.
Consellería de Facenda — I. Disposicións xerais — 01/06/2011

Advertida omisión do anexo V no Decreto 96/2011, do 5 de maio, publicado no
Diario Oficial de Galicia
número 103, do 30 de maio de 2011, cómpre proceder á súa publicación.
ORDE do 20 de maio de 2011 polo que se incorpora un novo procedemento ao Rexistro Electrónico da Xunta de Galicia, regulado polo Decreto 164/2005, do 16 de xuño.
Consellería de Presidencia, Administracións Públicas e Xustiza — I. Disposicións xerais — 03/06/2011

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
En virtude da disposición derradeira segunda do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes, desde a entrada en vigor deste decreto o Rexistro Telemático da Xunta de Galicia cambiará a súa denominación pola de Rexistro Electrónico da Xunta de Galicia,
Artigo único
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5.1, o seguinte procedemento:
PR524A. Axudas destinadas ao acceso dos cidadáns a novas conexións á internet.
2. O procedemento para a tramitación electrónica estará dispoñible no enderezo
http://www.xunta.es/presentacion-electronica-da-xunta-de-galicia
Disposición derradeira.
Esta orde entrará en vigor o mesmo día da súa publicación no
Diario Oficial de Galicia.
Santiago de Compostela, 20 de maio de 2011.
CORRECCIÓN de erros. Orde do 12 de maio de 2011 pola que se establecen as bases reguladoras e a convocatoria pública para a concesión de subvencións para a posta en práctica en Galicia durante os anos 2011 e 2012 de programas integrados para o emprego.
Consellería de Traballo e Benestar — III. Outras disposicións — 01/06/2011

Advertido erro na citada orde, publicada no
Diario Oficial de Galicia
n.º 99, do martes, 24 de maio de 2012, cómpre efectuar a seguinte corrección:
Na páxina 11.093, no penúltimo parágrafo da exposición de motivos, onde di:
«
Así, o financiamento das axudas previstas nesta orde de convocatoria farase con cargo aos créditos dos programas 12.05.322B.481.0 e 12.05.322B.460.0...»
debe dicir:
«Así, o financiamento das axudas previstas nesta orde de convocatoria farase con cargo aos créditos dos programas 12.05.322B.481.2 e 12.05.322B.460.2...».
ORDE do 20 de maio de 2011 pola que se dispón o cesamento da presidenta da Autoridade Portuaria de Vigo.
Consellería do Mar — II. Autoridades e persoal — 03/06/2011

O artigo 41.1 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da autoridade portuaria será designado e separado polo órgano competente da comunidade autónoma.
Para lle dar cumprimento ao disposto no dito precepto, o Consello da Xunta de Galicia acordou, o 16 de setembro de 2010, facultar o titular da consellería competente en materia de portos para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
O cesamento de Corina Porro Martínez como presidenta da Autoridade Portuaria de Vigo, agradecéndolle os servizos prestados.
Santiago de Compostela, 20 de maio de 2011.
RESOLUCIÓN do 9 de maio de 2011 pola que se dá publicidade aos convenios de colaboración subscritos por este organismo no primeiro cuadrimestre do ano 2011.
Instituto Galego de Seguridade e Saúde Laboral — III. Outras disposicións — 03/06/2011

O artigo 11.1 da Lei 4/2006, do 30 de xuño, de transparencia e boas prácticas na Administración pública galega, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único. Darlle publicidade á relación dos convenios subscritos polo Instituto Galego de Seguridade e Saúde Laboral nos meses de xaneiro, febreiro, marzo e abril do ano 2011, que se incorpora como anexo a esta resolución.
Santiago de Compostela, 9 de maio de 2011.
RESOLUCIÓN do 11 de maio de 2011, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 03/06/2011

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán, aos organismos responsables na comunidade autónoma, a homologación dos ditos cursos, e no seu artigo 9 a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado por
Cacumen Lugo, S.L.U
., de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Cacumen Lugo, S.L.U.
3. Data:
Do 6 ao 27 de xuño de 2011.
4. Lugar de celebración:
Cacumen Lugo, S.L.U.
R/ Concepción Arenal, 18, 1.º, 27004 Lugo.
5. Número de prazas:
Máximo 20 alumnos.
6. Horario:
Das 9.00 ás 14.00 h.
7. Duración:
20 horas teórico/prácticas e 1 hora proba de avaliación.
8. Dirixido a:
Todo o persoal auxiliar das empresas que apliquen e/ou manipulen produtos biocidas.
9. Criterios de selección:
Por rigorosa orde de solicitude de inscrición.
10. Programa:
11. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polo alumnos e, en caso de superalas, expedirá o certificado correspondente con que poderá solicitarlle á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 11 de maio de 2011.
Entidade organizadora:
Cacumen Lugo, S.L.U.
Datas:
Do 6 ao 27 de xuño de 2011.
Lugar de realización do curso:
Instalacións de
Cacumen Lugo, S.L.U.
R/ Concepción Arenal, 18, 1.º, 27004 Lugo.
Duración:
20 horas teórico/prácticas e 1 hora de avaliación.
Horario:
Das 9.00 ás 14.00 h.
N.º de prazas:
Máximo 20 alumnos.
Información e inscricións:
Cacumen Lugo, S.L.U.
, r/ Concepción Arenal, 18, 1.º, 27004 Lugo. Tel.: 982 24 39 44, fax: 982 28 41 61, e-mail: cacumen@cacumenlugo.com
Criterio de selección:
Por rigorosa orde de solicitude.
RESOLUCIÓN do 23 de maio de 2011, da Secretaría Xeral Técnica da Consellería de Traballo e Benestar, pola que se lles dá publicidade aos convenios de colaboración subscritos por esta consellería no primeiro cuadrimestre do 2011.
Consellería de Traballo e Benestar — III. Outras disposicións — 03/06/2011

O artigo 11 da Lei 4/2006, do 30 de xuño, de transparencia e de boas prácticas na Administración Pública Galega (DOG n.º 136, do 14 de xullo), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único.-Darlle publicidade á relación de convenios de colaboración subscritos pola Consellería de Traballo e Benestar durante o primeiro cuadrimestre do ano 2011, que se incorpora como anexo a esta resolución.
Santiago de Compostela, 23 de maio de 2011.
RESOLUCIÓN do 16 de maio de 2011, da Xefatura Territorial da Coruña, pola que se adxudica o financiamento dos proxectos de fomento do uso do galego dos equipos de normalización e dinamización dos centros de ensino privados de Galicia que imparten ensinanzas regradas de niveis non universitarios, para o ano 2011, ao abeiro da Resolución da Secretaría Xeral de Política Lingüística do 12 de xaneiro de 2011.
Consellería de Educación e Ordenación Universitaria — III. Outras disposicións — 03/06/2011

A xefa territorial da Coruña da Consellería de Educación e Ordenación Universitaria, despois de ver a proposta de resolución da Xefatura do Gabinete de Normalización Lingüística, que fiscalizou a Intervención Territorial Delegada, e delegadas as competencias segundo o artigo 14 da convocatoria, resolve adxudicar as cantidades propostas que se reflicten a continuación.
Contra esta resolución poderase interpoñer recurso de reposición, no prazo dun mes, ante a Consellería de Educación e Ordenación Universitaria ou, directamente, recurso contencioso-administrativo, no prazo de dous meses, ante o Tribunal Superior de Xustiza de Galicia. Ambos os prazos se contarán desde o día seguinte ao de se publicar esta resolución no
Diario Oficial de Galicia
.
A Coruña, 16 de maio de 2011.
RESOLUCIÓN do 16 de maio de 2011, da Xefatura Territorial de Lugo, pola que se adxudica o financiamento dos proxectos de fomento do uso do galego dos equipos de normalización e dinamización dos centros de ensino privados de Galicia que imparten ensinanzas regradas de niveis non universitarios, para o ano 2011, ao abeiro da resolución da Secretaría Xeral de Política Lingüística do 12 de xaneiro de 2011 (Diario Oficial de Galicia do 18 de xaneiro).
Consellería de Educación e Ordenación Universitaria — III. Outras disposicións — 03/06/2011

O xefe territorial de Lugo da Consellería de Educación e Ordenación Universitaria, despois de ver a proposta de resolución da Xefatura do Gabinete de Normalización Lingüística, que fiscalizou a Intervención Territorial Delegada, e delegadas as competencias segundo o artigo 14 da convocatoria, resolve adxudicar as cantidades propostas que se reflicten a continuación:
Excluídos:
Contra esta resolución poderase interpoñer recurso de reposición, no prazo dun mes, ante a Consellería de Educación e Ordenación Universitaria ou, directamente, recurso contencioso-administrativo, no prazo de dous meses, ante o Tribunal Superior de Xustiza de Galicia. Ambos os prazos se contarán desde o día seguinte a aquel en que se publique esta resolución no Diario Oficial de Galicia.
Lugo, 16 de maio de 2011.
RESOLUCIÓN do 16 de maio de 2011, da Xefatura Territorial de Ourense, pola que se adxudica o financiamento dos proxectos de fomento do uso do galego dos equipos de normalización e dinamización dos centros de ensino privados de Galicia que imparten ensinanzas regradas de niveis non universitarios para o ano 2011, ao abeiro da resolución da Secretaría Xeral de Política Lingüística do 12 de xaneiro de 2011 (Diario Oficial de Galicia do 18 de xaneiro de 2011).
Consellería de Educación e Ordenación Universitaria — III. Outras disposicións — 03/06/2011

A xefa territorial da Consellería de Educación e Ordenación Universitaria de Ourense, logo de ver a proposta de resolución da xefatura do Gabinete de Normalización Lingüística, que fiscalizou a Intervención Territorial Delegada e, delegadas as competencias segundo o artigo 14 da convocatoria, resolve adxudicar as cantidades propostas que se reflicten a continuación.
Contra esta resolución caberá interpoñerse recurso de reposición, no prazo dun mes, ante a Consellería de Educación e Ordenación Universitaria ou, directamente, recurso contencioso administrativo, no prazo de dous meses, ante o Tribunal Superior de Xustiza de Galicia, contados os prazos, en ambos os dous casos, desde o día seguinte ao da publicación desta resolución no
Diario Oficial de Galicia
.
Ourense, 16 de maio de 2011.
ORDE do 24 de maio de 2011 pola que se deixa sen efecto a Orde do 3 de marzo de 2011 pola que se aproban as bases reguladoras da concesión de subvencións para a execución de proxectos de acción humanitaria no exterior e se procede á súa convocatoria para o ano 2011.
Consellería de Presidencia, Administracións Públicas e Xustiza — III. Outras disposicións — 03/06/2011

Con data do 10 de marzo de 2011 foi publicada no
Diario Oficial de Galicia
número 48, a Orde do 3 de marzo de 2011, pola que se aproban as bases reguladoras da concesión de subvencións, para a execución de proxectos de acción humanitaria no exterior e se procede á súa convocatoria para o ano 2011.
A política orzamentaria, que implica o necesario equilibrio entre ingresos e gastos, exixe nestes momentos efectuar un axuste nos créditos inicialmente asignados aos diferentes centros de gasto que conforman os orzamentos da Comunidade Autónoma de Galicia, ante os posibles incumprimentos, por parte do Estado, dos compromisos de achegas de anticipo do fondo de cooperación previsto para 2011 no sistema de financiamento e nos ingresos da comunidade.
Pola outra banda, o artigo 57 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, establece que non poderán adquirirse compromisos de gastos por contía superior ao importe dos créditos que figuren nos estados de gastos.
Ao abeiro do sinalado nos parágrafos anteriores é preciso deixar sen efecto esta convocatoria de axudas, co obxectivo de cumprir a normativa en materia de estabilidade orzamentaria e déficit público.
En virtude do exposto y de acordo co establecido na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o seu regulamento, así como os preceptos básicos da Lei 38/2003, do 17 de novembro, xeral de subvencións e no Real decreto 887/2006, do 21 de xullo, polo que se aproba o Regulamento xeral de subvencións, e en virtude das atribucións que me foron conferidas,
Artigo único.
Déixase sen efecto a Orde do 3 de marzo de 2011, pola que se aproban as bases reguladoras da concesión de subvencións, para a execución de proxectos de Acción humanitaria no exterior e se procede á súa convocatoria para o ano 2011.
Disposición derradeira.
Esta orde entrará en vigor o día da súa publicación no
Diario Oficial de Galicia.
Contra esta orde, que esgota a vía administrativa, poderá interpoñerse recurso potestativo de reposición no prazo dun mes, contado a partir do día seguinte ao da súa publicación no
Diario Oficial de Galicia
, ante o conselleiro de Presidencia, Administracións Públicas e Xustiza, ou directamente recurso contencioso-administrativo ante la Sala de lo Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da súa publicación no
Diario Oficial de Galicia
.
Santiago de Compostela, 24 de maio de 2011.
CORRECCIÓN de erros. Orde do 13 de maio de 2011 pola que se convoca a selección de plans de autoavaliación e mellora da calidade da educación en centros educativos para o curso 2011-2012.
Consellería de Educación e Ordenación Universitaria — III. Outras disposicións — 03/06/2011

Advertido un erro na orde publicada no DOG n.º 102, do 27 de maio de 2011, cómpre efectuar a seguinte modificación:
Na páxina 11.937, no artigo 3, a seguir de «g) Autonomía e iniciativa persoal», débese engadir un novo punto: «h) Competencia cultural e artística».
RESOLUCIÓN do 13 de maio de 2011 pola que se publican os convenios de colaboración subscritos no primeiro cuadrimestre de 2011.
Axencia Galega de Desenvolvemento Rural — III. Outras disposicións — 07/06/2011

De conformidade co disposto no artigo 11 da Lei 4/2006, do 30 de xuño, de transparencia e boas prácticas na Administración pública galega, publícase a relación dos convenios de colaboración subscritos pola Axencia Galega de Desenvolvemento Rural no primeiro cuadrimestre de 2011, que figuran no anexo.
Santiago de Compostela, 13 de maio de 2011.
ORDE do 24 de maio de 2011 pola que se fai pública a ampliación do importe existente para a concesión de axudas destinadas á programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio 2011, convocadas pola Orde do 30 de decembro de 2010.
Consellería de Traballo e Benestar — III. Outras disposicións — 07/06/2011

A Orde do 30 de decembro de 2010 (DOG n.º 4, do 7 de xaneiro de 2011) establece na súa disposición adicional cuarta que se poderán ditar resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á Comunidade Autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 30 de decembro de 2010, coa finalidade de facer chegar estas ao maior número de beneficiarios posibles.
Por todo o exposto e en uso das facultades que me foron concedidas,
Artigo único.
Primeiro. Amplíase o importe total das axudas que se van conceder ao abeiro da Orde do 30 de decembro de 2010, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2011:
Segundo. Esta modificación non afecta o prazo establecido na referida orde para a presentación de solicitudes.
Disposición derradeira única.
Esta orde entrará en vigor ao día seguinte da súa publicación no Diario Oficial de Galicia.
Santiago de Compostela, 24 de maio de 2011.
CORRECCIÓN de erros. Orde do 14 de xullo de 2011 pola que se convocan prazas de residencia e de manutención nos centros residenciais docentes do Instituto Politécnico Marítimo-Pesqueiro de Vigo e na Escola Oficial Náutico-Pesqueira de Ferrol para o curso académico 2011-2012.
Consellería do Mar — III. Outras disposicións — 30/09/2011

Advertidos erros na devandita orde, publicado no
Diario Oficial de Galicia
número 145, do 29 de xullo de 2011, cómpre facer as oportunas correccións:
Na páxina 21688, liñas 21, 22 e 23, onde di: «Os residentes poderán desfrutar da praza de residencia unicamente durante os días lectivos do curso escolar solicitado, e coa excepción da pernoita na véspera de días non lectivos», debe dicir: «Os residentes poderán desfrutar da praza de residencia unicamente durante os días lectivos do curso escolar solicitado (a saída da residencia realizarase ás 18.00 horas do venres), e coa excepción da pernoita na véspera de días lectivos».
Na páxina 21689, liñas 12 e 13, onde di: «Non ser repetidor, considerando alumno repetidor, para estes efectos, aquel que teña pendente algún módulo do ciclo que estea cursando», debe dicir: «Non ser repetidor».
RESOLUCIÓN do 9 de xuño de 2011, da Secretaría Xeral de Ordenación do Territorio e Urbanismo, de aprobación definitiva do expediente de delimitación de solo de núcleo rural de Igrexa-Folgoso, do concello de Abegondo (A Coruña).
Consellería de Medio Ambiente, Territorio e Infraestruturas — III. Outras disposicións — 30/09/2011

O Concello de Abegondo solicita a aprobación definitiva do expediente referido, ao abeiro do establecido na disposición adicional 2.ª.2 da Lei 9/2002, de ordenación urbanística e protección do medio rural de Galicia, por medio de escrito do 23.5.2011.
I. Antecedentes.
1. A Secretaría xeral de Ordenación do Territorio e Urbanismo, con data do 7.2.2011, resolveu non outorgar a aprobación definitiva a este expediente de delimitación do núcleo rural de Igrexa-Folgoso, instando á emenda previa dunha serie de deficiencias.
2. O arquitecto municipal informa o documento corrixido con data do 13.5.2011.
3. O Pleno do Concello aprobou provisionalmente o devandito documento en sesión do 19.5.2011.
4. A documentación presentada consiste en expediente administrativo e tres exemplares do proxecto con dilixencia de aprobación provisional.
II. Análise e consideracións.
Analizada a documentación remitida polo concello, e vista a proposta subscrita pola Subdirección Xeral de Urbanismo, cómpre sinalar:
A proposta delimita un ámbito de 5.373 m2 de superficie como solo de núcleo rural histórico-tradicional.
O proxecto corrixido de delimitación que agora se presenta, emenda as deficiencias observadas na Resolución desta Secretaría Xeral de Ordenación do Territorio e Urbanismo do 7.2.2011.
III. Resolución.
Visto canto antecede,
Primeiro. Aprobar definitivamente o proxecto de delimitación de solo de núcleo rural tradicional de Igrexa-Folgoso, do Concello de Abegondo (A Coruña).
Segundo. Contra esta resolución non caberá interpoñer recurso en vía administrativa, podendo interpoñer recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da notificación, sen prexuízo da formulación, se é o caso, do requirimento previo en igual prazo (artigos 44 e 46 da Lei 29/1998, do 13 de xullo, da xurisdición contencioso-administrativa).
Terceiro. Notifíquese esta resolución ao concello e publíquese no Diario Oficial de Galicia.
Santiago de Compostela, 9 de xuño de 2011.
ORDE do 19 de setembro de 2011 pola que se conceden axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2011.
Consellería de Educación e Ordenación Universitaria — III. Outras disposicións — 30/09/2011

Por Orde do 11 de marzo de 2011 (DOG do 7 de abril), a Consellería de Educación e Ordenación Universitaria convocou axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2011.
Reunida a comisión prevista no punto oitavo da citada orde, de acordo coa proposta formulada por ela e de conformidade co punto décimo da orde de referencia,
Primeiro. Concederlles as axudas, nas contías que se sinalan, ás confederacións, federacións de pais de alumnos e ás asociacións de pais de alumnos de centros de educación especial relacionadas no anexo a esta orde.
Segundo. Para facer efectivo o pagamento das axudas, os beneficiarios presentarán na Dirección Xeral de Centros e Recursos Humanos, Subdirección Xeral de Centros, Servizo de Xestión de Programas Educativos, antes do día 31 de outubro de 2011 a seguinte documentación:
a) A xustificación dos gastos realizados, mediante orixinais ou copias compulsadas de facturas, nóminas e outros documentos e a acreditación do seu pagamento. Non se admiten recibos como xustificación dos gastos.
b) Unha declaración de conxunto das axudas solicitadas, tanto das aprobadas ou concedidas como das pendentes de resolución, para a mesma finalidade, procedente das distintas administracións ou entes públicos ou privados, nacionais ou internacionais.
Terceiro. Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ao da publicación no
Diario Oficial de Galicia
, perante o conselleiro de Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ao da publicación, conforme se establece na Lei 29/1998, do 13 de xullo, reguladora da xurisdición contencioso-administrativa (BOE do 14 de xullo).
Santiago de Compostela, 19 de setembro de 2011.